P R I M Á T O R    M E S T A     K O Š I C E 
vyhlasuje 
úplné znenie Všeobecne záväzného  nariadenia mesta Košice č. 103 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice (nariadenie o určení výšky príspevku v školách a školských zariadeniach),  prijatého uznesením Mestského zastupiteľstva v Košiciach č. 564/2008, ako vyplýva zo zmien a doplnení vykonaných uznesením Mestského zastupiteľstva v Košiciach č. 790/2009, uznesením Mestského zastupiteľstva v Košiciach č. 1065/2010, uznesením Mestského zastupiteľstva v Košiciach č. 57/2011, uznesením Mestského zastupiteľstva v Košiciach č. 120/2011 a uznesením Mestského zastupiteľstva v Košiciach č. 330/2012.

Všeobecne záväzné nariadenie mesta Košice č. 103
o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice
(nariadenie o určení výšky príspevku v školách a školských zariadeniach)

PRVÁ ČASŤ
ZÁKLADNÉ USTANOVENIA

§ 1
Účel a predmet

     Toto všeobecne záväzné nariadenie (ďalej len „nariadenie“) určuje výšku príspevku na čiastočnú úhradu nákladov v školách a školských zariadeniach, ktorých zriaďovateľom je mesto Košice (ďalej len „príspevky v školách a školských zariadeniach“).

§ 2
Druhy príspevkov v školách a školských zariadeniach

     Príspevky v školách a v školských zariadeniach upravené v tomto nariadení zahŕňajú:
a)	príspevok za pobyt dieťaťa v materskej škole,
b)	príspevok v základnej umeleckej škole,
c)	príspevok a zápisné na štúdium v jazykovej škole,
d)	príspevok na činnosť  školského klubu detí,
e)	príspevok na činnosť školského strediska záujmovej činnosti,
f)	príspevok na činnosť centra voľného času,
g)	príspevok na čiastočnú úhradu nákladov v školskej jedálni.

DRUHÁ ČASŤ
PRÍSPEVKY V ŠKOLÁCH A ŠKOLSKÝCH ZARIADENIACH

PRVÝ DIEL
PRÍSPEVOK ZA POBYT DIEŤAŤA V MATERSKEJ ŠKOLE

§ 3

	(1) Za pobyt dieťaťa v materskej škole prispieva zákonný zástupca na čiastočnú úhradu výdavkov  materskej školy mesačne na jedno dieťa sumou 15,00 €.
  
(2) Príspevok podľa odseku 1 sa uhrádza do 15. dňa príslušného kalendárneho mesiaca.

	(3) Za pobyt dieťaťa vo veku do 3 rokov v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou 50,00 €.

§ 4

     Príspevok v materskej škole sa neuhrádza za dieťa
a)	ktoré má jeden rok pred plnením povinnej školskej dochádzky,
b)	ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,)
c)	ktoré je umiestnené v zariadení na základe rozhodnutia súdu.

DRUHÝ DIEL
PRÍSPEVOK V ZÁKLADNEJ UMELECKEJ ŠKOLE

§ 5

	(1) Na čiastočnú úhradu nákladov spojených so štúdiom v základnej umeleckej škole prispieva:
a) 	pre individuálne vyučovanie prípravného a základného štúdia zákonný zástupca  žiaka       mesačne sumou vo výške 11,00 €,
b)	pre individuálne vyučovanie štúdia dospelých dospelá osoba mesačne sumou vo výške       20,00 €,
c) 	pre individuálne vyučovanie rozširujúceho štúdia zákonný zástupca  žiaka  mesačne       sumou vo  výške 13,00 €,
d) 	pre skupinové vyučovanie prípravného štúdia zákonný zástupca  žiaka  mesačne sumou       vo výške 7,00 €,
e) 	pre skupinové vyučovanie základného štúdia zákonný zástupca  žiaka  mesačne sumou       vo výške 8,00 €,

f) 	pre skupinové vyučovanie štúdia dospelých dospelá osoba mesačne sumou vo výške       17,00 €,
g) 	pre skupinové vyučovanie rozširujúceho štúdia zákonný zástupca  žiaka  mesačne sumou       vo výške 11,00 €,
h) 	pre individuálne vyučovanie základného štúdia druhý predmet zákonný zástupca  žiaka       mesačne sumou vo výške 16,00 €,
i)	pre skupinové vyučovanie základného štúdia druhý predmet zákonný zástupca  žiaka mesačne sumou vo výške 11,00 €.
   
     (2) Príspevok podľa odseku 1 sa uhrádza do 15. dňa príslušného kalendárneho mesiaca. 

     (3) Príspevok podľa odseku 1 uhrádza zákonný zástupca žiaka a dospelá osoba za každý predmet daného odboru samostatne.

§ 6

     Príspevok v základnej umeleckej škole sa neuhrádza za neplnoletého žiaka a plnoletého žiaka, ak zákonný zástupca neplnoletého žiaka alebo plnoletý žiak písomne o to požiada zriaďovateľa základnej umeleckej školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)

TRETÍ DIEL
PRÍSPEVOK A ZÁPISNÉ NA ŠTÚDIUM V JAZYKOVEJ ŠKOLE

§ 7

     Úhrada nákladov na štúdium v jazykovej škole pozostáva z príspevku na úhradu ročných nákladov (školné) a zo zápisného.

§ 8

	(1) Príspevok na úhradu ročných nákladov v jazykovej škole je 
a)   pre jedného žiaka v riadnom kurze 67,00 €,
b)   pre jedného žiaka v intenzívnom kurze 83,00 €,
c)   pre jednu dospelú osobu v riadnom kurze 110,00 €,
d)   pre jednu dospelú osobu v intenzívnom kurze 153,00 €.

	(2) Zápisné v jazykovej škole je 7,00 €.
   
     (3) Príspevok na úhradu ročných nákladov na štúdium a zápisné v jazykovej škole sa uhrádza do 15 dní od vykonania zápisu.

     (4) Príspevok na úhradu ročných nákladov na štúdium v jazykovej škole podľa odseku 1 uhrádza zákonný zástupca žiaka a dospelá osoba za každý kurz samostatne.

     (5) Poslucháč uhrádza zápisné vo výške podľa odseku 2 bez ohľadu na počet navštevovaných kurzov.

§ 9

     Príspevok na úhradu ročných nákladov (školné) v jazykovej škole sa neuhrádza za poslucháča, ak o to písomne požiada zriaďovateľa jazykovej školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)

ŠTVRTÝ DIEL
PRÍSPEVOK NA ČINNOSŤ ŠKOLSKÉHO KLUBU DETÍ

§ 10

	(1) Na čiastočnú úhradu  nákladov spojených s činnosťou školského klubu detí prispieva zákonný zástupca žiaka mesačne sumou 11,00 €.
    
     (2) Príspevok podľa odseku 1 sa uhrádza do 15. dňa príslušného kalendárneho mesiaca.

§ 11

     Príspevok v školskom klube detí sa neuhrádza za žiaka, ak zákonný zástupca žiaka o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)

PIATY DIEL
PRÍSPEVOK NA ČINNOSŤ ŠKOLSKÉHO STREDISKA ZÁUJMOVEJ ČINNOSTI

§ 12

	(1) Na čiastočnú úhradu nákladov spojených s činnosťou školského strediska záujmovej činnosti prispieva
(a) 	zákonný zástupca žiaka mesačne sumou 4,00 €,
(b) 	zákonný zástupca žiaka mesačne sumou 2,00 €, ak žiak odovzdá vzdelávací poukaz v záujmovom útvare príslušného školského strediska záujmovej činnosti.
   
     (2) Príspevok podľa odseku 1 sa uhrádza do 15. dňa príslušného kalendárneho mesiaca.

     (3) Príspevok podľa odseku 1 uhrádza zákonný zástupca žiaka za každý záujmový útvar samostatne.

§ 13

     Príspevok v školskom stredisku záujmovej činnosti sa neuhrádza za žiaka, ak zákonný zástupca žiaka o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)

ŠIESTY DIEL
PRÍSPEVOK NA ČINNOSŤ CENTRA VOĽNÉHO ČASU

§ 14

	(1)	Na čiastočnú úhradu nákladov spojených s pravidelnou záujmovou činnosťou v záujmových útvaroch a oddeleniach centra voľného času1a) prispieva 
a)	zákonný zástupca mesačne sumou 4,00 €,
b)	zákonný zástupca žiaka mesačne sumou 2,00 €, ak žiak odovzdá vzdelávací poukaz v záujmovom útvare príslušného centra voľného času,
c)	dospelá osoba mesačne sumou 7,00 €.

(2)	Príspevok podľa odseku 1 sa uhrádza do 15. dňa príslušného kalendárneho mesiaca.

     (3)	Príspevok podľa odseku 1 uhrádza zákonný zástupca a dospelá osoba za každý záujmový útvar samostatne.

	(4)	Na čiastočnú úhradu nákladov spojených s ďalšími činnosťami centra voľného času1b) neuvedenými v odseku 1 tohto ustanovenia prispieva zákonný zástupca alebo dospelá osoba mesačne sumou vo výške čiastočného pokrytia nákladov spojených s organizovaním týchto činností.

	(5)	Príspevok podľa odseku 4 sa uhrádza pred začatím ďalšej činnosti centra voľného času v príslušnom kalendárnom mesiaci.

	(6)	Príspevok podľa odseku 4 uhrádza zákonný zástupca a dospelá osoba za každú ďalšiu činnosť centra voľného času samostatne.

§ 15

     Príspevok podľa § 14 ods. 1 v centre voľného času sa neuhrádza za neplnoletého žiaka a plnoletého žiaka, ak zákonný zástupca neplnoletého žiaka alebo plnoletý žiak o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)

____________________
1a) § 6 ods. 2 písm. a) vyhlášky Ministerstva školstva Slovenskej republiky č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe.
1b) § 6 ods. 2 písm. b) až e), § 6 ods. 3 písm. a) až g) vyhlášky Ministerstva školstva Slovenskej republiky č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe.

SIEDMY DIEL
PRÍSPEVOK NA ČIASTOČNÚ ÚHRADU NÁKLADOV V ŠKOLSKEJ JEDÁLNI

§ 16

     Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

§ 17

	(1) Príspevok na jedno jedlo, ktorý uhrádza zákonný zástupca dieťaťa a žiaka vo výške nákladov na nákup potravín podľa vekových kategórií stravníkov je:
a)
Materská škola	Desiata	Obed	Olovrant	Spolu	
stravníci od 2-6 rokov	0,28 €	0,68 €	0,23 €	1,19 €	
b)	
Základná škola	Obed	
stravníci od 6-11 rokov   –  I. stupeň	1,01 €	
c)		
Základná škola	Obed	
stravníci od 12-15 rokov – II. stupeň	1,09 €	
d)
Stredná škola a dospelí stravníci	Obed	
stravníci od 15-18/19 rokov	1,19 €	

	(2)	Príspevok na jedno jedlo, ktorý uhrádza zákonný zástupca dieťaťa a žiaka vo výške nákladov na nákup potravín pre diétne stravovanie podľa vekových kategórií stravníkov je:
a)
Materská škola	Desiata	Obed	Olovrant	Spolu 	
stravníci od 2-6 rokov	0,34 €	0,82 €	0,28 €	1,44 €	
b)
Základná škola	Obed	
stravníci od 6-11 rokov – I. stupeň	1,21 €	
c)		
Základná škola	Obed	
stravníci od 12-15 rokov – II. stupeň	1,31 €	
d)
Stredná škola a dospelí stravníci		

Obed	
stravníci od 15-18/19 rokov	1,43 €	

	(3) Príspevok na jedno jedlo, ktorý uhrádza zákonný zástupca dieťaťa a žiaka vo výške nákladov na nákup potravín pre športové triedy a športové školy  podľa vekových kategórií stravníkov je:
a)	
Základná škola	Obed	
stravníci od 6-11 rokov   –  I. stupeň	1,13 €	
stravníci od 12-15 rokov – II. stupeň	1,20 €	
b)
Stredná škola a dospelí stravníci	Obed	
stravníci od 15-18/19 rokov	1,33 €	

	(4) Príspevok podľa odseku 1 a odseku 2 sa uhrádza do 5. dňa príslušného kalendárneho mesiaca.

TRETIA ČASŤ
SPOLOČNÉ USTANOVENIA

§ 18

	(1) Príspevky uvedené v druhej časti prvý až šiesty diel tohto nariadenia sa znižujú o 20% pre zákonného zástupcu dieťaťa, ktorý má tri a viac detí vo veku povinnej školskej dochádzky.

     (2) Zníženie príspevku podľa odseku 1 sa vzťahuje pre každé dieťa.

ŠTVRTÁ ČASŤ
ZÁVEREČNÉ USTANOVENIA

§ 19

     Veci neupravené týmto nariadením sa riadia zákonom a osobitnými predpismi.)

§ 20
Účinnosť 

     Toto nariadenie nadobúda účinnosť 1. októbra 2008.
     Zmeny a doplnky vykonané uznesením Mestského zastupiteľstva v Košiciach č. 790/2009 

nadobudli účinnosť 28. mája 2009, uznesením Mestského zastupiteľstva v Košiciach č. 1065/2010 nadobudli účinnosť 18. marca 2010, uznesením Mestského zastupiteľstva v Košiciach č. 57/2011 nadobudli účinnosť 18. mája 2011, uznesením Mestského zastupiteľstva v Košiciach č. 120/2011 nadobudli účinnosť 8. októbra 2011 a uznesením Mestského zastupiteľstva v Košiciach č. 330/2012  nadobudli účinnosť 13. júla 2012.

MUDr. Richard Raši, PhD., MPH
        primátor mesta Košice

Zverejnené: 29.04.2013